VS001574
Datum: 2001-04-19T02:00:00.000+02:00
datum_sodbe_i_stopnje: 2004-03-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 950.000,00 SIT
opombe: II Ips 324/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Avtomehanik.

## Škodni dogodek

Prometna nesreča.

## Poškodba

Zvin vratne hrbtenice.

## Telesne bolečine

500.000,00 SIT Prestajal je naslednja bolečinska obdobja: občasne hude bolečine 1 dan, trajne zmerne bolečine 5 dni, občasne zmerne bolečine 3 tedne, trajne lažje bolečine teden dni in občasne pojemajoče lažje bolečine 2 do 3 mesece. Tudi v bodoče bo trpel občasne lažje telesne bolečine.

#### Ambulantno zdravljenje

Zdravljenje oškodovanca je potekalo ambulantno. V bolniškem staležu je bil mesec dni. Med zdravljenjem je opravil pregled pri kirurgu, več pregledov pri izbranem zdravniku.

#### Rehabilitacija

Moral je mirovati na domu. Opravljal je ambulantno fizioterapijo (skupno 5-krat), razgibavanje vratu in vaje za obhrbtenične mišice na domu.

#### Nevšečnosti med zdravljenjem

Jemal je sredstva za lajšanje bolečin in mišično sproščanje, dvakrat je bil podvržen rentgenskemu slikanju.

## Strah

100.000,00 SIT Ob samem škodnem dogodku je utrpel intenziven, vendar kratkotrajni primarni strah, saj se je prestrašil nenadnega naleta vozila. Ves čas zdravljenja je trpel sekundarni strah blažje intenzitete za izid zdravljenja.

## Zmanjšanje življenjske aktivnosti

350.000,00 SIT Zaradi zaostalih bolečin v vratu in ponavljajočih se glavobolov je oviran pri opravljanju vsakdanjih opravil, ki zahtevajo dolgotrajno prisilno držo glave in vratu, dolgotrajno sedenje, daljšo vožnjo z avtomobilom, dvigovanje težjih bremen, še posebej nad nivo glave. Zaradi tega mora vlagati več naporov v vsakodnevno delo, kakor tudi v svoje poklicno delo avtomehanika. Obravnavana poškodba mu je pustila zmanjšanje njegovih življenjskih aktivnosti za 2 do 3%.

---

ZOR člen 200, 203